Nú líður að annarlokum og nóg að gera í náminu . Hér eru nokkur atriði sem við minnum nemendur á : Próf og verkefni – upplýsingar í Innu Kennarar hafa nú sett inn öll próf og verkefni í Innu þannig að nemendur sjá nákvæmlega hvenær á að skila öllum verkefnum og taka öll próf ( dagsetningar og tímasetningar ) . Nemendur eru hvattir til að yfirfara þetta vandlega í öllum áföngum og vera í sambandi við kennara ef þeir hafa spurningar eða athugasemdir . Vefsíða með upplýsingum um námsmat . Annarlok – upplýsingar um síðasta kennsludag hjá kennara og í Innu Síðasti starfsdagur samkvæmt námsáætlun og stundaskrám er 12. desember en kennslulok geta verið mismunandi eftir áfanga . Dagarnir 6. til 12. desember eru námsmatsdagar og þá fer það einnig eftir skipulagi áfanga hvort nemendur þurfa að mæta í próf / úrbótapróf / vinna í verkefnum eða skila síðustu verkefnunum en hver nemandi fær upplýsingar um það hjá sínum kennara . Lokaeinkunnir verða birtar í Innu 13. desember . Kennarar verða til staðar á ákveðnum stað og tíma þann dag . Útskrift Tækniskólans haustið 2019 verður í Silfurbergi – Hörpu , miðvikudaginn 18. desember kl. 14:00 . Um er að ræða eina athöfn fyrir allar brautir sem tekur u.þ.b. tvær klukkustundir . Frétt um útskrift . Náms - og starfsráðgjafar og sálfræðingur fara í frí eftir 18. desember Allir nemendur sem halda áfram námi á næstu önn eiga að vera búnir að staðfesta valið sitt og greiða staðfestingargjaldið . Ef nemandi tekur eftir því að eitthvað er athugavert við valið , eða einhverju þarf að breyta vegna breytinga á högum hans , þá er nemandi hvattur til að hafa samband við skólastjóra eða námsráðgjafa sem allra fyrst .